CELEX: 32016D2316
Language: lt
Date: 1481846400000
Title: 2016 m. gruodžio 16 d. Komisijos įgyvendinimo sprendimas (ES) 2016/2316, kuriuo iš dalies keičiamas Įgyvendinimo sprendimas (ES) 2015/1849 dėl priemonių, kuriomis siekiama neleisti patekti į Sąjungą ir joje išplisti kenksmingiesiems organizmams, taikymo tam tikroms Ganos kilmės daržovėms

20.12.2016   
            
            
               LT
            
            
               Europos Sąjungos oficialusis leidinys
            
            
               L 345/66
            
         KOMISIJOS ĮGYVENDINIMO SPRENDIMAS (ES) 2016/2316
   2016 m. gruodžio 16 d.
   kuriuo iš dalies keičiamas Įgyvendinimo sprendimas (ES) 2015/1849 dėl priemonių, kuriomis siekiama neleisti patekti į Sąjungą ir joje išplisti kenksmingiesiems organizmams, taikymo tam tikroms Ganos kilmės daržovėms
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams arba augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalies trečiąjį sakinį,
   kadangi:
   
               (1)
            
            
               Komisijos įgyvendinimo sprendimu (ES) 2015/1849 (2) draudžiama į Sąjungos teritoriją įvežti Ganos kilmės Capsicum L., Lagenaria Ser., Luffa Mill., Momordica L. augalus, išskyrus sėklas, ir Solanum L., išskyrus S. lycopersicum L., augalus;
            
         
               (2)
            
            
               šis draudimas galioja ribotą laiką. Jis taikomas iki 2016 m. pabaigos. 2016 m. rugsėjo mėn. Ganoje atlikus auditą nustatyta, kad šios trečiosios šalies fitosanitarijos eksporto sertifikavimo sistemoje tebėra trūkumų. Todėl tikslinga šį draudimą pratęsti iki 2017 m. gruodžio 31 d.;
            
         
               (3)
            
            
               todėl Įgyvendinimo sprendimas (ES) 2015/1849 turėtų būti atitinkamai iš dalies pakeistas;
            
         
               (4)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo (ES) 2015/1849 2 straipsnis pakeičiamas taip:
   
      „2 straipsnis
      1 straipsnis taikomas iki 2017 m. gruodžio 31 d.“
   
   2 straipsnis
   Šis sprendimas skirtas valstybėms narėms.
   
      Priimta Briuselyje 2016 m. gruodžio 16 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 169, 2000 7 10, p. 1.
   
      (2)  2015 m. spalio 13 d. Komisijos įgyvendinimo sprendimas (ES) 2015/1849 dėl priemonių, kuriomis siekiama neleisti patekti į Sąjungą ir joje išplisti kenksmingiesiems organizmams, taikymo tam tikroms Ganos kilmės daržovėms (OL L 268, 2015 10 15, p. 33).